google/wiki40b huggingface dataset:
Hermann Buhl

Hermann Buhl (21. september 1924 Innsbruck, Austria – 27. juuni 1957 Chogolisa, Pakistan) oli Austria alpinist.
Ta on esimene mägironija, kes osales kahes esmatõusus kaheksatuhandelistele mäetippudele ja ta on ainus kaheksatuhandeliste tippude esmavallutaja, kes tegi seda soolotõusus.
6. juulil 1952 tegi ta esimese alpinistina soolotõusu Piz Badile'i kirdeseinal. Cassini marsruudi läbis ta 4 tunni ja 30 minutiga.

Tipputõusud kaheksatuhandelistele

Ta võttis osa 1953. aastal Austria Himaalaja mägiekspeditsioonist Nanga Parbatile (8125 m) ja tõusis 3. juulil üksi ja lisahapnikuta selle tippu. Nanga Parbat oli kolmas kaheksatuhandeline mäetipp, mis mägironijatele alistus. 
1957. aastal osales ta Austria Karakorami ekspeditsioonist Broad Peakile (8051 m) ja tõusis koos kolme kaaslasega 9. juunil selle tippu. Tõusul lisahapniku ei kasutatud.

Hukkumine

Mõni nädal hiljem pärast edukat kaheksatuhandelise Broad Peaki vallutamist üritas ta koos Kurt Diembergeriga tõusta alpistiilis Broad Peakist 30 km lõuna suunas jääva siis veel vallutamata Chogolisa (7668 m) tippu. Tõusul kõrgusel 7300 m sundis ootamatult alanud lumetorm neid tagasi pöörduma. Buhli jalge all  varises lumekarniis ja viis mehe endaga kaasa. Diembergeril õnnestus 27 tunni pärast pääseda baaslaagrisse. Kõik katsed organiseerida Buhli päästetööd nurjusid.

Isiklikku

Tema tütar Kriemhild Buhl on kirjanik.
1962. aasta Eesti meistrivõistlused purjetamises

1962. aasta  Eesti meistrivõistlused purjetamises  toimusid Tallinnas, kiiljahtidele 20.–26. augustil, svertpaatidele 1.–5. augustil.
Naelapüstol

Naelapüstol (ingl nail gun, nailgun või nailer) on tööriist, mida kasutatakse puidu või mõne teise materjali kinnitamiseks. Enamasti töötab see elektromagnetismi, suruõhu, kergesti süttiva gaasi (nagu butaan või propaan) või väikse püssirohulaengu jõul. Ehitusel on naelapüstol asendanud haamri paljudes töödes.
Esimese naelapüstoli konstrueeris Morris Pynoos, kes oli hariduselt tsiviilinsener ja kasutas seda Howard Hughes' H-4 Hercules (tuntud kui "Spruce Goose") ehitusel. Esimene müügile tulnud naelapüstol töötas suruõhu jõul ja ilmus turule 1950. aastal, et kiirendada majaehituse juures põranda ja laudvoodri paigaldust. Operaator pidi seisma püsti ja oli võimeline laskma 40–60 naela minutis. Naelapüstol mahutas 400–600 naela.
Epra–Sürgavere–Klaassepa tee

Epra–Sürgavere–Klaassepa tee (registrinumbriga 24126) on kõrvalmaantee Viljandi maakonnas. Tee pikkus on 16 km.
Tee saab alguse Epra külas Viljandi – Suure-Jaani tee 18. kilomeetrilt, läbib Sürgavere, Kookla ja Pärsti külasid ning lõppeb Aindu külas Imavere–Viljandi–Karksi-Nuia maantee 45. kilomeetril.
Tee 7. kilomeetrilt saab alguse ida suunas kulgev 3,6 km pikkune Auksi tee, 14. kilomeetril asub Tallinna–Viljandi raudteeliini ülesõit.
Zeithaini vald

Vallaosad

Cottewitz, Gohlis, Jacobsthal, Kreinitz, Lorenzkirch, Moritz, Neudorf, Promnitz, Röderau-Bobersen, Zeithain ja Zschepa.
August Ehrlich

August Ehrlich (10. september/23. september 1893 Krüüdneri vald – 1. september 1942 Solikamsk) oli eesti põllumees, seltskonnategelane ja poliitik.
Ta lõpetas aastal 1913 Hugo Treffneri Gümnaasiumi. Ta õppis aastatel 1913–1916 Tartu Ülikooli põllumajandusteaduskonnas agronoomia erialal.
Ta oli Sordiparanduse seltsi asjaajaja ja sekretär.
Ta oli Asutava Kogu, Riigikogu I ja II koosseisu saadik.
Kuno Rooba

Kuno Rooba (sündinud 13. detsembril 1972 Tapal) on eesti omavalitsustegelane, koolijuht ja orienteeruja.

Haridus

Lõpetas 1991. aastal Tapa 1. Keskkooli. 1995. aastal lõpetas Tartu Ülikooli kehakultuuriteaduskonna kehakultuuri ja sporditeaduste eriala bakalaureuseõppe ning kaitses lõputöö „Suundsuusatamise võistluste analüüs (1988–1995 aastate materjalide põhjal)“, juhendaja Arne Kivistik.

Töö

Aastatel 1998–2001 Tapa abilinnapea, 2001–2005 Tapa linnapea. Ametisse astumise ajal (28-aastasena) oli ta Eesti noorim linnapea.
Aastatel 2003–2004 oli ta Tapa linna, Lehtse valla ja Saksi valla ühinemist ettevalmistanud Tapa piirkonna haldusreformi ühiskomisjoni esimees.
Peale Tapa linna, Lehtse valla ja Saksi valla ühinemist Tapa vallaks oli ta 21. oktoobrist 2005 kuni 12. novembrini 2009 esimene Tapa vallavanem.
Aastatel 2007–2010 AS Elektriraudtee nõukogu liige.
2009. aasta detsembris valiti ta avaliku konkursi korras Saku vallavanemaks. 21. jaanuarist 2010 kuni 15. jaanuarini 2014 oli Saku vallavanem.
2014. aasta juulist on Kuno Rooba Rakvere Ametikooli direktor.

Sporditulemused

1980. aastatest harrastanud orienteerumist. NSV Liidu meistersportlane orienteerumises.
1990. aastal võitis Sverdlovskis suusaorienteerumise NSV Liidu juunioride meistrivõistlustel tavarajal hõbeda. 
Aastatel 1993–2011 võitnud Eesti meistrivõistlustel suusaorienteerumises 7 hõbedat ja 8 pronksi, lisaks ühe hõbeda orienteerumisjooksu lühirajal. Aastatel 1994 ja 1996 osales suusaorienteerumise maailmameistrivõistlustel, kus tuli 1994. aastal lühirajal 42. kohale (78 võistleja seas) ja 1996. aastal teatesõidus Eesti meeskonna koosseisus 9. kohale (24 võistkonna seas).
Aastatel 1996–2000 osales Eesti koondise liikmena suusaorienteerumise Maailma Karika etappidel.

Osalemine valimistel

1999. ja 2002. aastal osales ta kohaliku omavalitsuse valimistel erakonna Mõõdukad nimekirjas ja kandideeris Tapa linna volikokku. 1999. aastal ei osutunud valituks, 2002. aastal valiti ta Tapa linnavolikogu liikmeks. 2005., 2009. ja 2013. aastal kandideeris Sotsiaaldemokraatliku Erakonna nimekirjas Tapa valla volikokku ja osutus valituks.
2003. aastal kandideeris ta Mõõdukate nimekirjas, 2007. aastal  Sotsiaaldemokraatliku Erakonna nimekirjas Riigikokku, kuid ei osutunud valituks.

Muu ühiskondlik tegevus

2000. aastast Imastu Kooli Seltsi juhatuse liige. 
2005–2009 juhtis Lääne-Viru Omavalitsuste Liidu hariduskomisjoni.
2009–2011 oli Kultuurkapitali Lääne-Virumaa ekspertgrupi esimees.
Aastatel 2007–2010 kuut omavalitsust (Tapa vald, Kadrina vald, Vihula vald, Ambla vald, Kuusalu vald, Loksa linn), kolmanda sektori ühendusi ja erasektori esindajaid ühendav ning LEADER-programmi raames kohaliku elu arendamisele suunatud MTÜ Arenduskoda juhatuse esimees, aastatel 2010–2013 aseesimees.
MTÜ Männikumägi juhatuse liige. MTÜ Männikumägi eestvedamisel rajati Tapa vanadest sõjaväebarakkidest kokku lükatud Männikumäele suusarajad.
Avaldanud artikleid ajalehtedes Virumaa Teataja ja Virumaa Nädalaleht ning ajakirjas Orienteeruja.
Abimäärsõna

Abimäärsõna ehk afiksaaladverb on lauses tegusõna juurde kuuluv muutumatu sõna, mis annab tegusõnale uue tähendusvarjundi või konkretiseerib selle tähendust.
Tegusõna ja abimäärsõna moodustavad püsiühendi, mida nimetatakse ühendverbiks. Ühendverbid on eesti keeles näiteks kokku saama, ära minema, üle jääma, peale käima, valmis tegema, läbi lugema, kinni maksma, vastu võtma, alla kukkuma. Ühendverb on uus semantiline tervik ja määrab enamasti lausemalli valiku.
Enamik püsiühendeid moodustavatest afiksaaladverbidest võib esineda ka iseseisva adverbina. vrdl nt poiss on omadega sisse kukkunud (afadv), aga poiss oli minemas sisse (adv). Või teine lause: Ta asus kusagil taga (adv) vs. Ta ajab meid taga (afadv). Sagedamini esinevad sellised sõnad siiski afiksaaladverbina ja see põhjendab ka nende omaette sõnaliigiks pidamist. Sõna saab afiksaaladverbiks liigitada siiski ainult tekstisõna (sõne) tasandil, sest afiksaaladverbid ja tavalised adverbid erinevad üksnes oma iseseisvusastme poolest.

Afiksaaladverbid ühendverbides

Adverb, mis moodustab ühendverbi, võib olla orientatsiooni, perfektiivsust, seisundit või modaalsust väljendav osis.

Orientatsiooniadverbid

Orientatsiooniadverbid on suundumis-, paiknemis-, eemaldumis- või kulgemiskohta tähistavad adverbid, mis moodustavad neli allrühma.
Underoath

Ajalugu

Aastal 1998 asutati Underoath Dallas Taylori magamistoas. Bänd läks Takehold Recordsi alla ning 1999. aastal lasti välja debüütalbum "The Act of Depression", millele järgnes aasta hiljem nende teine album "Cries of the Past". 
Bändi tollane stiil oli üpriski omapärane võttes mõjutusi nii black metal'ist ja grindcore'st kui ka meloodilisest death metal'ist. 
Ansambli algusaastatel muutus koosseis üpris tihti ning praeguseks on kõik ansambli liikmed vahetunud. Praegustest liikmetest on kõige kauem bändis olnud Aaron Gillespie, kes küll vahetas välja nende algse trummari Scott Nunni, kuid on siiski saanud oma panuse anda iga albumi valmimisel.
2001. aastal, mil Takehold Records osteti ära Tooth & Nails Recordsi poolt, läks Underoath üle Tooth & Nails Recordsi tütarfirma Solid State Recordsi alla.
26. veebruaril 2002 ilmus album "The Changing of Times", mis sai vanadelt Underoathi fännidelt palju kriitikat, kuna stiilimuutus oli üpriski suur: lood olid lühemad ja meloodilisemad ning kadunud oli suures osas endiste albumitelt pärit eepilisus ja metalne kõla. Hoolimata sellest, et paljud vanemad austajad kadusid ära olid "The Changing of Timesi" müüginumbrid kõvasti suuremad, kui kahe eelmise albumi omad. Stiilimuutuse põhiliseks põhjuseks peetakse liikmete vahetumist. Bändi kuulajate poolt jagatakse ansambel ajaliselt tihti kaheks: vanaks ja uueks Underoathiks. Vana Underoathiga peetakse silmas kahte esimest albumit ja uue Underoathiga kõike, mis tulnud pärast seda.
2003 pidi Underoath turnee "Vans Wraped Tour" pooleli jätma, kuna Dallas Taylor lahkus bändist, sest bändiliikmete vahel oli suhtlemisprobleeme. Nagu Taylor on hiljem intervjuudes paljastanud, paluti tal lahkuda ja seda paljuski oma naise traagilise surma pärast autoõnnetuses ning Taylori võimetuses sellega leppida ja ka tragöödiast tulenevate suhtumisprobleemide tõttu. Sellest õnnetusest räägib albumi "Cries of the Past" nimilugu. Samast juhtumist räägib ka lugu "It's Dangerous Business Walking Out Your Front Door", mis jutustab loo, kuidas mees sõidab sihilikult enda armastatu surnuks, et viimane saaks jumalaga omavahel olla.
Kui bänd läks tuurile koos Atreyuga, siis kasutati ajutiselt vokaalina Winter Solstice'i solisti Matt Tarpeyd. Hiljem aga võeti bändi Spencer Chamberlain, kes on ansambli laulja tänapäevani. Enne oli ta metalcore-bändis This Runs Through. Spencer Chamberlainiga eesotsas on ilmutatud juba kolm albumit, milleks on "They're Only Chasing Safety", "Define the Great Line" ja "Lost in the Sound of Separation".
Nowy Sącz

Majandus

Nowy Sączis on toiduainetetööstuse ja ehitusmaterjalide ettevõtted.
Jay Bothroyd

Koondisekarjäär

Inglismaa jalgpallikoondises mängis ta 2010. aastal ühe mängu.
Algarv

Algarv (ingl prime number) on naturaalarv, mis on suurem kui 1 ja mis jagub ainult arvuga 1 või iseendaga. Seega eristuvad algarvud naturaalarvude hulgas seetõttu, et neil on täpselt kaks erinevat naturaalarvulist jagajat. Naturaalarve, mis peale ühe ja iseendaga jagumise jaguvad veel vähemalt mingi kolmanda naturaalarvuga, nimetatakse kordarvudeks. Arv 1 ei ole algarv ega kordarv.

Algarvude hulk

Algarve tähistatakse tavaliselt sümbolitega  ja , vajadusel kasutatakse indekseid. Kõigist algarvudest koosnevat naturaalarvude hulga alamhulka tähistatakse tavaliselt sümboliga  .
Vahetult on algarvude hulgaga  seotud kasvavalt järjestatud algarvude jada . Seega
,
kusjuures
 (jada A000040 OEIS'es).
IV sajandil eKr järeldas Vana-Kreeka matemaatik Eukleides loogiliselt, et leidub lõpmata palju algarve. Tõestuse viis Eukleides läbi vastuväiteliselt, oletades, et algarve on lõplik hulk  ja konstrueerides seejärel naturaalarvu . Nii konstrueeritud naturaalarv ei saa olla algarv, sest ei leidu suuremaid algarve kui , seetõttu peab ta olema kordarv ja tal leidub algarvulisi jagajaid. Kui mingi algarv  jagab arvu  ja võrduse paremal poolel olevat algarvude korrutist, siis peab ta jagama ka arvu 1, mis ei ole aga võimalik, sest . Vastuolu tekkis oletusest, et algarve on lõplik hulk. Tänapäeval tuntakse seda väidet Eukleidese teoreemina, millel on terve rida tuntud tõestusi.

Algarvude jaotumine

Algarvude asukoht naturaalarvude reas tundub olevat juhuslik. Kaks algarvu 2 ja 3 on järjestikused naturaalarvud. Leidub ka üksteisele väga lähedal asuvaid algarve. Algarve kujul  ja  nimetatakse algarvukaksikuteks. Näiteks 29 ja 31 või 41 ja 43 (jada A001097 OEIS'es).
On tõestatud, et iga naturaalarvu  korral leidub arvude  ja  vahel algarv.
Sümboliga  tähistatakse naturaalarvu  mitteületavate algarvude arvu. Funktsiooni  nimetatakse algarvude jaotusfunktsiooniks. Väikeste argumentide korral saab funktsiooni  väärtusi leida peast:  . Suurte arvude jaoks on saadud ligikaudne hinnang:
.

Algarvude genereerimine

Üks vanimaid algoritme algarvude tabeli koostamiseks on Vana-Kreeka matemaatiku Eratosthenese poolt III sajandil eKr loodud lihtne meetod, mida tuntakse Eratosthenese sõelana: kõik algarvud, välja arvatud arv 2, kuuluvad paaritute arvude hulka ja sisalduvad reas
Iga kordarv on mingi algarvu kordne, seega tuleb arvureas maha tõmmata kõik algarvu 3 kordsed alates arvust . Järgmine algarv on 5, nüüd saab maha tõmmata arvu 5 kordsed alates arvust . Analoogiliselt toimitakse edasi. Kui algarvust  väiksemate algarvude kordsed on maha tõmmatud, siis kõik allesjäänud arvud, mis on väiksemad kui , on algarvud. Nii saab leida kõik algarvud vahemikus , kus  on mingi etteantud naturaalarv.
Algarvude saamiseks on püütud leida ka valemeid. Näiteks Millsi valem
või Wrighti valem
,
kus  tähistab suurimat täisarvu, mis on väiksem kui . Seni leitud valemeid ei loeta lihtsateks ja efektiivseteks.
Enontekiö vald

Loodus

Enontekiös asuvad Skandinaavia mäestiku põhjaosa mäed, mis on Soome kõrgeimad, sealhulgas Halti.

Keeled

88,8% elanikest on soomekeelsed ja 9,5% põhjasaamikeelsed.

Vaatamisväärsusi

Enontekiö vallas Stuorrahanoaivi mäel asub UNESCO maailmapärandi nimistusse kuuluva Struve geodeetilise kaare mõõdupunkt (68° 40′ 57″ N, 22° 44′ 45″ E).
Eesti Jalgratturite Liit

Eesti Jalgratturite Liit (lühend EJL) on Eesti jalgrattaspordi alaliit. 
Liit koordineerib jalgrattaspordiga seotud tegevust Eestis.
EJL on liitude Union Cycliste Internationale (UCI) ja Union Européenne de Cyclisme (UEC) liige.
Eesti Jalgratturite Liidu peasekretär on Urmas Karlson ja president Raivo Rand.
Liidu liikmed: https://www.ejl.ee/klubi/
Juhatuse liikmed: https://www.ejl.ee/organisatsioon/juhatus/
Auglaize'i maakond

Auglaize'i maakond (Auglaize County) on maakond USA-s Ohio osariigis. Geograafilised koordinaadid on 40° 33′ N, 84° 13′ W
Maakonna halduskeskus ja suurim linn on Wapakoneta.
Maakonna pindala on 1041 km², millest 1 km² moodustab veepindala.
Elanike arv oli 2010. aasta rahvaloenduse järgi 45 949. Aastal 2000 oli elanike arv 46 611.

Ajalugu

Auglaize'i maakond moodustati 14. veebruaril 1848. aastal. Maakond sai nime Auglaize'i jõe järgi.
Pilguse Psühhiaatriahaigla

Pilguse Psühhiaatriahaigla oli kohalik psühhiaatriahaigla (vahepeal psühhoneuroloogiahaigla) Saaremaal Pilgusel. 
Haigla avati 1913.
Haigla töötas Pilguse mõisa peahoones, mis oli haigla jaoks 1909. aastal ostetud ning siis remonditud.
Aastatel 1913–1917 oli haigla ametlik nimi venekeelne (eesti keeles Öseli mõistusekaotanud talurahva varjupaik). Aastatel 1917–1928 oli haiglal eestikeelne nimi Pilguse Vaimuhaigete Asutus. Pärast seda sai nimeks Pilguse Vaimuhaigete Haigla.
Aastaks 1986 oli haiglas 60 voodikohta, millest olid täidetud umbes pooled. 
Haigla likvideeriti 1994. aasta lõpus. Haiged viidi üle Kuressaare Haiglasse.  
Selles haiglas on töötanud teiste seas Anti Liiv (peaarst 1975–1979) ja Gea Petersell.
George Best

George Best (22. mai 1946 Belfast – 25. november 2005 London) oli Põhja-Iirimaa jalgpallur. 
Suurema osa oma karjäärist mängis ta Manchester Unitedis. Seal mängis ta 361 mängu ja lõi 137 väravat. Hiljem mängis ta muudes Inglismaa, Ameerika, Austraalia, Hiina ja Põhja-Iirimaa klubides. Põhja-Iirimaa jalgpallikoondise eest lõi ta 9 väravat 37 mängus. Best suri alkoholismi tagajärjel tekkinud haigustesse.
Peter Strawson

Sir Peter Frederick Strawson (23. november 1919 – 13. veebruar 2006) oli inglise filosoof. 
Ta tegeles peamiselt keelefilosoofia, metafüüsika ja epistemoloogiaga. Ta kirjutas ka filosoofia ajaloost, eriti Immanuel Kantist.
Aastatel 1969–1970 oli Strawson Aristotelian Society president.
Inseneriväe peamarssal

Inseneriväe peamarssal (vene keeles Главный маршал инженерных войск) oli Nõukogude Liidu relvajõududes aastatel 1943–1984 kehtinud väeliigi auaste. Aukraad vastas armeekindrali auastmele ja oli kõrgem väeliigi marssali auastmest. Aukraadi kellelegi ei antud.
Voldemar Piperal

Julius Voldemar Piperal (4. oktoober 1900 Tallinn – 23. november 1942 Permi oblast) oli Eesti jalgpalli- ja jäähokimängija.
1923 ühines ta klubiga JK Tallinna Kalev. Aastast 1925 mängis ta klubis Tallinna VS Sport.
1927–1928 mängis ta Eesti jalgpallikoondise eest 10 mängu.
Jäähokit mängis ta klubis JK Tallinna Kalev.
Piperal arreteeriti 30. juunil 1941, talle mõisteti 9. mail 1942 tribunali poolt § 58-4 järgi 8-aastane vabadusekaotus. Ta suri 23. novembril 1942 Ussollag-is Permi oblastis.
Benny Goodman

Benny Goodman (õieti Benjamin David Goodman; 30. mai 1909 Chicago, Illinoisi osariik – 13. juuni 1986 New York, New Yorgi osariik) oli USA džässklarnetimängija ning -orkestrijuht. Ta on hinnatuim klarnetimängija džässiajaloos. Tema muusika on enamjaolt kiire ning keerulise rütmiga.
Riigitaaler

Riigitaaler (rootsi riksdaler) oli Rootsi riigi hõbemünt.
Aastatel 1777–1873 oli see Rootsi rahaühik. Esimesed riigitaalrid vermiti 1604. aastal.
Riigitaalrid on käibinud ka Eesti alal, kui see oli Rootsi võimu all.
Lauguta vald

Lauguta vald (ka Lõuguta vald; saksa keeles Laukota) oli vald Läänemaal Ridala kihelkonnas. Vald eksisteeris 1866–1893 ja siis liideti see vald Sinalepa vallaga.
Valla moodustamise ajal oli Lõugutas vaid neli meeshinge ja üks talu.
Sääre mõis

Sääre mõis (saksa keeles Zerel, vananenud saksakeelne nimi Etzerll) oli rüütlimõis Jämaja kihelkonnas Saaremaal.
Mõisa on esimest korda mainitud 1527.
Vladimir Kuzin

Vladimir Semjonovitš Kuzin (vene keeles Владимир Семёнович Кузин, 15. juuli 1930 – 5. oktoober 2007) oli endine vene suusataja, kes esindas tollast Nõukogude Liitu 1950. aastatel. 
1956. aasta taliolümpiamängudel Cortina d'Ampezzo´s sai ta kuldmedali 4×10 km teatesõidus.
Kuzini parimad tulemused maailmameistrivõistlustel olid 1954. aasta MM-il Falunis, kui ta tuli maailmameistriks nii 30, kui ka 50 km distantsil ning sai veel hõbemedali 4×10 km teatesõidus.
Kuzinit autasustati Lenini ordeniga 1957. aastal.
Elistvere õpperada

Elistvere õpperada on Elistvere külas Tartu maakonnas Tartu vallas asuv õpperada.

Raja tutvustus

Rada on edasi-tagasi 2 km pikk, lähtub Elistvere loomapargist.

Vaatamisväärsused

Elustikukooslused järve ääres, linnurikas Elistvere järv.
Olga Kistler-Ritso

Olga Kistler-Ritso (aastani 1939 Olga Ritson, seejärel Olga Ritso, abielus Olga Kistler; 26. juuni 1920 Kiiev – 18. november 2013 Redmond, Washingtoni osariik) oli eesti arst ja Okupatsioonide muuseumi asutaja.
Ta lõpetas aastal 1938 Tallinna Tütarlaste Kommertskooli ja aastal 1944 Tartu Ülikooli arstiteaduskonna.
Aastal 1944 põgenes ta Saksamaale, kus töötas põgenikelaagris silma- ja lastearstina. Aastal 1949 emigreerus ta USA-sse, kus tal õnnestus sihikindla töö tulemusena avada oma silmakirurgiapraksis; ta oli oma eriala tunnustatud spetsialist.
Ta hoidis ennast Eestis toimuvaga pidevalt kursis. Esimest korda pärast aastat 1944 külastas ta Eestit aastal 1976. 1990. aastatel tekkis perekond Kistleril soov Eesti heaks midagi teha. Aastal 1998 loodi nii USA-s kui Eestis Kistler-Ritso Eesti Sihtasutus Eesti lähiajaloo uurimiseks ja sündis idee asutada muuseum. Okupatsioonide Muuseum avati juulis 2003. Muuseum on eriline selle poolest, et on esimene spetsiaalselt muuseumiks ehitatud hoone Eestis ja selle rajamist finantseeriti ainult eraannetuse toel.

Isiklikku

Tema vend oli tehnikateadlane Aadu Ritso, nende isa oli arst.
Dave Benton

Dave Benton (kodanikunimega Efrén Eugene Benita; sündinud 31. jaanuaril 1951 Arubal) on muusik. 
Aastast 1997 elab ja tegutseb ta Eestis. Koos Tanel Padariga esitas 2001. aasta Eurovisiooni lauluvõistlusel laulu "Everybody", mis võitis võistluse. Ta on siiani ainus mustanahaline, kes on võitnud Eurovisiooni lauluvõistluse.
Dave Bentoni emakeel on papiamento keel. Küsimusele, mis keeli ta oskab, vastas Benton aastal 2004 nii: "Papiamento, inglise, hispaania, hollandi. Prantsuse, itaalia ja saksa keelt poolenisti. Eesti keel on kõige raskem.".
Benton laulab koos Rolf Roosalu, Lenna Kuurmaa, Chalice'i, Kaire Vilgatsi, Jüri Pootsmanni, Tanel Padari ja teiste eesti lauljatega laulu "Ei ole üksi ükski maa" telesaates "Tujurikkuja" kõlanud versiooni.

Isiklikku

Tema tütar Sissi Nylia Benita tegeleb samuti laulmisega ning ta pääses saate "Eesti otsib superstaari" seitsmenda hooaja finalistide hulka.
Avaliku elu tegelane

Andmete avaldamine

Kõikide inimeste, kaasa arvatud avaliku elu tegelaste isikuandmete töötlemisel ja avaldamisel tuleb lähtuda isikuandmete kaitse seadusest. Isikuandmed loetakse avalikustatuks juhul, kui nende põhjal on võimalik isik tuvastada; selle täpsemad tingimused võivad sõltuda juhtumist. Kui keegi on avalikustanud inimese isiklikke andmeid, siis isikuandmete kaitse seadus lubab igal inimesel nõuda oma andmete avalikustamise lõpetamist ilma edasise põhjenduseta. Inimesel on õigus oma andmeid ise avaldada ja samuti õigus nõuda avalikustamise lõpetamist, välja arvatud juhul, kui avalikustamist põhjendab ajakirjanduse õigus käsitleda teemat seoses avaliku huviga või kui mõni haldusorgan avaldab kellegi nime seadusega ettenähtud korras.
Euroopa inimõiguste konventsiooni artiklis 10 tagatud ajakirjandusvabadus tähendab, et ajakirjandus peab saama avaldada infot, mis aitab kaasa debatile demokraatlikus ühiskonnas, näiteks kui see puudutab poliitikute ülesannete täitmist. Kui info puudutab üksnes avalikkuse uudishimu rahuldamist kellegi eraelu detailide suhtes, mis ei ole seotud tema avalike ülesannete täitmisega, ei aita see kaasa ühiskondlikule debatile. Sel juhul on teabe avaldamise taga majandushuvid, mis ei kaalu üles inimese huvi eraelu puutumatusele.
Avaliku teabe seadus reguleerib teabekandjale jäädvustatud ja dokumenteeritud teavet, mis on saadud või loodud seaduses või selle alusel antud õigusaktides sätestatud avalikke ülesandeid täites, ning selle käsitlemist riigiasutustes. Eesti Vabariigi põhiseaduse § 26 ütleb, et igaühel on õigus perekonna- ja eraelu puutumatusele. Riigiasutused, kohalikud omavalitsused ja nende ametiisikud ei tohi kellegi perekonna- ega eraellu sekkuda muidu kui seaduses sätestatud juhtudel ja korras tervise, kõlbluse, avaliku korra või teiste inimeste õiguste ja vabaduste kaitseks, kuriteo tõkestamiseks või kurjategija tabamiseks.
Puisteaine

Puisteaine (ka puistaine) on väikestest tahketest osakestest koosnev aine.
Puisteaine on nt tsement.
Łahišyn

Ajalugu

Asulat on esimest korda mainitud aastal 1495. Aastal 1569 sai see aleviõigused. Łahišyn kuulus Bresti vojevoodkonda ja Pinski maakonda.
XVII sajandil oli alev Radziwillide valduses, seejärel kuulus Ogińskitele ja Ljubetskitele. Aastal 1634 ehitas Albrycht Stanisław Radziwill alevisse esimese kivist kiriku, sellele lisandus hiljem ka jesuiitide misjonikeskus. Kirikus olnud jumalaema ikooni peeti imettegevaks.
Alates kolmandast Poola jagamisest aastal 1795 oli alev Venemaa koosseisus, kuuludes Minski kubermangu. Aastal 1863 võtsid tsaaririigi võimud seni katoliiklastele kuulunud kiriku ära ja andsid selle Moskva patriarhaadile. Aastal 1897 põles hoone maha, selle asemele ehitati uus õigeusu kirik.
Pärast Esimest maailmasõda kuulus Łahišyn Poola koosseisu, aastal 1934 kaotas see alevi staatuse. 1939. aastast kuulus asula Nõukogude Liitu. Łahišynist sai taas alev aastal 1959.